Up-652/04
Natisni
Opravilna št.:
Up-652/04
Datum odločitve:
8. 12. 2004
ECLI:
ECLI:SI:USRS:2004:Up.652.04
Akt:
Ustavna pritožba A. A. zoper sodbo Višjega delovnega in socialnega sodišča št. Pdp 998/02 z dne 9. 5. 2002 v zvezi s sodbo Delovnega in socialnega sodišča št. II Pd 112/99 z dne 13. 2. 2001
Izrek:
Ustavna pritožba A. A. zoper sodbo Višjega delovnega in socialnega sodišča št. Pdp 998/02 z dne 9. 5. 2002 v zvezi s sodbo Delovnega in socialnega sodišča št. II Pd 112/99 z dne 13. 2. 2001 se zavrže.
Evidenčni stavek:
Ustavna pritožba se zavrže, če niso izčrpana vsa pravna sredstva.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
20. 9. 2004
Vrsta odločitve:
sklep
Vrsta rešitve:
zavrženje
Dokument:
US24165
Up-652/04 - 6
8. 12. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 23. novembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega delovnega in socialnega sodišča št. Pdp 998/02 z dne 9. 5. 2002 v zvezi s sodbo Delovnega in socialnega sodišča št. II Pd 112/99 z dne 13. 2. 2001 se zavrže.
Obrazložitev
1. Pritožnica izpodbija sodni odločbi, navedeni v izreku.
Zatrjuje kršitev 14., 15. in 22. člena Ustave in predlaga, naj Ustavno sodišče v skladu s tretjim odstavkom 52. člena Zakona o Ustavnem sodišču (Uradni list RS, št. 15/94 - v nadaljevanju ZUstS) ustavno pritožbo obravnava, kljub temu, da je vložena prepozno. Meni, da gre za izjemne okoliščine, ker njene navedbe, posredovane v predhodnih postopkih, niso bile obravnavane po vsebini, temveč zgolj s procesnega vidika.
2. Po prvem odstavku 52. člena ZUstS se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po prvem odstavku 51. člena ZUstS se lahko ustavna pritožba vloži, ko so izčrpana vsa redna in izredna pravna sredstva. Če so izpolnjene tudi druge procesne predpostavke za vložitev ustavne pritožbe, lahko Ustavno sodišče po tretjem odstavku 52. člena ZUstS v posebno utemeljenih primerih izjemoma odloča o ustavni pritožbi, ki je vložena po izteku šestdesetdnevnega roka.
3. Pritožnica izpodbija posamičen akt, zoper katerega, glede na veljavno zakonsko ureditev, niso bila izčrpana vsa pravna sredstva. Zoper izpodbijano sodbo Višjega delovnega in socialnega sodišča št. Pdp 998/02 bi pritožnica lahko glede na predmet spora vložila revizijo. Iz listin, ki jih je pritožnica priložila k ustavni pritožbi, izhaja, da je pritožnica zoper izpodbijano sodbo vložila revizijo. Ta je bila zavržena, ker pritožnica ni predložila pravilno izpolnjenega pooblastila za zastopanje po pooblaščencu v postopku z izrednimi pravnimi sredstvi. Zoper odločitev nižjih sodišč o zavrženju revizije je pritožnica vložila ustavno pritožbo, ki jo je Ustavno sodišče s sklepom št. Up-169/03 z dne 22. 6. 2004 zavrglo, ker niso bila izčrpana vsa pravna sredstva.
4. Tudi to ustavno pritožbo je moralo Ustavno sodišče zavreči.
Pritožnica namreč z nepravilno vloženo revizijo ne more izpolniti pogoja izčrpanosti pravnih sredstev iz prvega odstavka 51. člena ZUstS. Glede na to, da je bila ustavna pritožba zavržena zaradi neizčrpanosti pravnih sredstev, se Ustavnemu sodišču ni bilo treba spuščati v presojo, ali so podani utemeljeni razlogi za obravnavo ustavne pritožbe po tretjem odstavku 52. člena ZUstS.
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča, razen sodniku dr. Cirilu Ribičiču, ki je bil v zadevi izločen. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan